《登姜相台 其二》
宋代·吴栻

苑门北出祸匆匆，叩马何人独记公。葬厚欲裁宁诈直，谋南能记倍其忠。

刚各腊后乔林雪，废迹秋来败叶风。华表千年相对鹤，长看碑锁旧亭中。

作者简介：建州瓯宁人，字顾道。神宗熙宁六年进士。累官知开封府，迁工、户二部侍郎。徽宗朝历知苏州、陈州、河中、成都府。除兵部侍郎，再知成都，改知郓州中山府。徽宗尝称其清谨循良。